SET ปิดเช้ารีบาวด์แรง! 17 จุด รับแรงซื้อเก็งกำไร-มาตรการรัฐหนุน จับตาแนวต้าน 1,570 จุด
SET ปิดเช้ารีบาวด์แรง! 17 จุด รับแรงซื้อเก็งกำไร-มาตรการรัฐหนุน จับตาแนวต้าน 1,570 จุด โดยดัชนีช่วงเช้าปิดที่ระดับ 1,565.74 จุด เพิ่มขึ้น 16.52 จุด หรือ 1.07% มูลค่าการซื้อขาย 4.92 หมื่นล้านบาท
6 พ.ค. 2564

ผู้สื่อข่าวรายงานว่า ดัชนีช่วงเช้าปิดที่ระดับ 1,565.74 จุด เพิ่มขึ้น 16.52 จุด หรือ 1.07% มูลค่าการซื้อขาย 4.92 หมื่นล้านบาท
10 หุ้นดันดัชนีเช้านี้

ด้านนายวิจิตร อารยะพิศิษฐ นักกลยุทธ์การลงทุน บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยเช้านี้ฟื้นตัวขึ้นหลังจากเจอแรงขายหนักเมื่อวานนี้ มองเป็นการเกิดเทคนิคเคิลรีบาวด์หลังจากที่ดัชนีฯลงไป 1,550 จุดจึงดึงกลับขึ้นมา ท่ามกลางจำนวนผู้ติดเชื้อโควิด-19 ทรงตัว แต่มาตรการภาครัฐฯที่ออกมาจะช่วยหนุนได้ในช่วงสั้น โดยตลาดฯยังไม่มีปัจจัยขับเคลื่อนใหม่ มีเพียงแรงเก็งกำไรเข้ามาบ้างหลังจากลงไปมาก
ขณะที่ตลาดหุ้นในภูมิภาคเอเชียเช้านี้เคลื่อนไหวทั้งแดนบวก-ลบ โดยยังต้องติดตามตัวเลขเศรษฐกิจของประเทศสำคัญ อย่างในวันศุกรี์จะมีตัวเลขการจ้างงานนอกภาคเกษตรของสหรัฐฯ และวันนี้มีตัวเลขผู้ขอรับสวัสดิการว่างงานของสหรัฐฯ ช่วงหลังตัวเลขภาคแรงงานของสหรัฐฯออกมาดีขึ้นเรื่อย ๆ ต้องรอดูต่อไปว่าจะยังดีต่อเนื่องหรือไม่
ส่วนบ้านเรา ติดตามการทยอยประกาศผลประกอบการของบริษัทจดทะเบียนต่อไป และในสัปดาห์หน้า MSCI จะปรับน้ำหนักการลงทุนหุ้นไทย
สำหรับแนวโน้มการลงทุนในช่วงบ่ายนี้ นายวิจิตร กล่าวว่า ตลาดฯคงจะยังยืนในแดนบวกได้แต่อาจไม่เร่งตัวขึ้น พร้อมให้แนวรับ 1,550 จุด ส่วนแนวต้าน 1,565-1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STA     มูลค่าการซื้อขาย   3,467.09 ล้านบาท  ปิดที่  47.75 บาท ลดลง   1.50 บาท
DELTA   มูลค่าการซื้อขาย   2,130.28 ล้านบาท  ปิดที่ 354.00 บาท เพิ่มขึ้น 39.00 บาท
KBANK   มูลค่าการซื้อขาย   2,051.00 ล้านบาท  ปิดที่ 127.00 บาท เพิ่มขึ้น  1.00 บาท
BANPU   มูลค่าการซื้อขาย   1,670.67 ล้านบาท  ปิดที่  12.50 บาท เพิ่มขึ้น  0.20 บาท
SCC     มูลค่าการซื้อขาย   1,255.40 ล้านบาท  ปิดที่ 472.00 บาท เพิ่มขึ้น 10.00 บาท